* ໃນນິຕິກໍາ ຫລື ເອກະສານອ້າງ ອີງທີ່ກ່ຽວຂ້ອງໄດ້ກ່າວ ເຖິງນັກຮົບເກົ່າ ແມ່ນຜູ້ໄດ້ຜ່ານການ ເປັນນັກຮົບປ້ອງກັນຊາດ-ປ້ອງກັນຄວາມສະຫງົບ, ຜ່ານການທົດສອບ ໃນແປວໄຟສົງຄາມ ຕໍ່ສູ້ກູ້ຊາດຕີເອົາ ຊະນະຈັກກະພັດລ່າ ເມືອງຂຶ້ນ ທັງເກົ່າແລະໃໝ່, ຍາດເອົາຄວາມເປັນ ເອກະລາດແຫ່ງຊາດ ແລະ ນຳເອົາຄວາມຢູ່ດີ, ກິນດີ ມາໃຫ້ປະຊາຊົນລາວ ບັນດາເຜົ່າ, ເປັນຜູ້ມີບົດຮຽນ ໃນການຊີ້ນໍາ-ບັນຊາ, ມີບົດຮຽນໃນການ ສ້າງຮາກຖານການເມືອງ ແລະ ຊຳ ນິຊຳນານໃນການປັບປຸງ ກໍ່ສ້າງກຳລັງ, ເປັນຜູ້ທີ່ມີຄວາມ ບໍລິສຸດຕໍ່ພັກ, ຕໍ່ປະຊາຊົນ ແລະ ຍາມໃດກໍກຽມພ້ອມ ເສຍສະຫລະເພື່ອຊາດ ແລະ ເພື່ອປະຊາຊົນ.
ໂດຍສືບທອດມູນເຊື້ອ ອັນສະຫງ່າລາສີຂອງກອງ ທັບລາວອິດສະຫລະ ກໍຄືກອງທັບປະຊາຊົນລາວ, ວັນທີ 9 ກັນຍາ ປີ 2002 ສະຫະພັນນັກຮົບເກົ່າ ແຫ່ງ ຊາດລາວ ໄດ້ຮັບການສ້າງຕັ້ງຂຶ້ນ ເຊິ່ງແມ່ນໜຶ່ງ ໃນບັນດາອົງການ ຈັດ ຕັ້ງມະຫາຊົນ, ມີຖານະທຽບເທົ່າກັບ ອົງການຂອງພັກ-ລັດ ຂັ້ນສູນກາງ, ມີບົດບາດ ເປັນເສນາທິການ ໃຫ້ສູນກາງພັກ ແລະ ລັດຖະບານ ກ່ຽວກັບການ ຂົນຂວາຍເຕົ້າໂຮມ, ຈັດຕັ້ງ ແລະ ສຶກສາອົບຮົມ ນັກຮົບເກົ່າໃຫ້ຮັກສາ ທາດແທ້ ມູນເຊື້ອປະ ຕິວັດປະກອບສ່ວນ ເຂົ້າໃນການຄຸ້ມຄອງ ລັດ-ສັງຄົມ, ການປົກປັກຮັກສາ ແລະ ການພັດທະນາປະເທດຊາດ. ພາຍຫລັງໄດ້ຮັບການສ້າງຕັ້ງຂຶ້ນ, ສະຫະພັນ ນັກຮົບເກົ່າ ໄດ້ຕັ້ງໜ້າຄົ້ນຄວ້າເຊື່ອມຊຶມ ແລະ ກຳແໜ້ນ ແນວ ທາງປົກປັກຮັກສາ ແລະ ສ້າງສາປະເທດຊາດ ທີ່ພັກເຮົາວາງອອກ ເພື່ອຫັນເປັນແຜນການ, ໂຄງການ ລະອຽດ ແລະ ຈັດຕັ້ງປະຕິບັດ ຢ່າງມີປະສິດທິຜົນ; ປະສານສົມທົບກັບ ບັນດາພາກສ່ວນກ່ຽວຂ້ອງ ໃນການຄົ້ນຄວ້າປັບປຸງ ນະໂຍ ບາຍ, ກົດໝາຍ ແລະ ລະບຽບ ການທີ່ພົວພັນເຖິງສິດ ຜົນປະໂຫຍດຂອງນັກຮົບເກົ່າ; ປະກອບສ່ວນເຂົ້າ ໃນການກໍ່ສ້າງ ພັກ-ລັດໃຫ້ມີ ຄວາມໜັກແໜ້ນ, ປອດໃສ ແລະ ເຂັ້ມແຂງ, ສ້າງພື້ນ ຖານໃຫ້ວຽກງານ ປ້ອງກັນຊາດ-ປ້ອງກັນ ຄວາມສະຫງົບທົ່ວປວງຊົນ ໃຫ້ໜັກແໜ້ນ, ປົກປ້ອງອຸດົມການຂອງພັກ, ປົກປັກຮັກສາໝາກຜົນ ຂອງການປະຕິວັດ ແລະ ລະ ບອບປະຊາທິປະໄຕ ປະຊາຊົນໄວ້ ໃຫ້ໝັ້ນຄົງ; ໄດ້ເຕົ້າໂຮມຄວາມສາ ມັກຄີລະຫວ່າງ ນັກຮົບເກົ່າລາວ ດ້ວຍກັນ, ສ້າງທຸກເງື່ອນໄຂ ເພື່ອໃຫ້ເຂົາເຈົ້າໄດ້ ມີໂອ ກາດເຂົ້າຮ່ວມພັດ ທະນາເສດຖະກິດ-ສັງຄົມ, ຊ່ວຍ ເຫລືອເຊິ່ງກັນ ແລະ ກັນ ທັງທາງດ້ານວັດຖຸ ກໍຄືທາງດ້ານຈິດໃຈ ໃນເວລາພົບຄວາມຫຍຸ້ງຍາກ, ເຈັບປ່ວຍ; ເອົາໃຈ ໃສ່ສຶກ ສາອົບຮົມ ນັກຮົບເກົ່າດ້ວຍກັນ ແລະ ປະຊາຊົນບັນດາເຜົ່າ ໃຫ້ປະຕິບັດສິດ-ພັນທະ ຂອງພົນລະເມືອງດີ ເພື່ອປົກປັກຮັກສາ ແລະ ເສີມຂະຫຍາຍທາດແທ້ ມູນເຊື້ອ ປະຕິວັດຂອງຊາດ, ຂອງກອງທັບໄວ້ ໃຫ້ໝັ້ນຄົງ, ສົມທົບກັບ ພາກສ່ວນຕ່າງໆ ທີ່ກ່ຽວຂ້ອງຈັດຕັ້ງ ສຶກສາອົບຮົມຄົນ ຮຸ້ນໜຸ່ມໃຫ້ເປັນຜູ້ ສືບທອດ ທີ່ດີປະກອບສ່ວນ ເຂົ້າໃນການປະຕິບັດ 2 ໜ້າທີ່ຍຸດທະສາດ: ປົກປັກຮັກສາ ແລະ ສ້າງສາປະເທດຊາດ ກໍຄືແນວທາງປ່ຽນແປງໃໝ່ ຮອບດ້ານ ຂອງພັກ, ໃຫ້ເຂົາ ເຈົ້າເຫັນໄດ້ ບົດບາດ ແລະ ຄຸນງາມຄວາມດີ ຂອງນັກຮົບເກົ່າທີ່ມີ ຕໍ່ການປະຕິວັດ, ຕໍ່ປະເທດຊາດ ແລະ ປະຊາຊົນ; ພວກເພິ່ນລ້ວນແຕ່ ເປັນບຸກຄົນທີ່ຍອມ ເສຍສະ ຫລະຊີວິດ ແລະ ເລືອດເນື້ອ ເພື່ອແລກເອົາ ຄວາມ ເປັນເອກະລາດຂອງຊາດ, ຄວາມຢູ່ເຢັນເປັນສຸກ ມາໃຫ້ປະຊາຊົນລາວ ບັນດາເຜົ່າດັ່ງໃນທຸກມື້ນີ້ ແນໃສ່ເຮັດ ໃຫ້ຄົນຮຸ່ນໜຸ່ມໃນຖານະ ເປັນຜູ້ເກີດໃໝ່ໃຫຍ່ລຸນ, ເປັນຜູ້ສືບທອດ ພາລະກິດປະຕິວັດ ຂອງພັກໃຫ້ຄຳນຶງ ສະເໝີ ວ່າ: “ມີພວກເພິ່ນໃນວັນນັ້ນ ຈຶ່ງມີພວກ ເຮົາໃນວັນນີ້”. ນອກຈາກນັ້ນ, ຍັງໄດ້ເອົາໃຈໃສ່ປະຕິບັດ ນະໂຍບາຍຕໍ່ພະນັກງານ-ນັກຮົບ, ນາຍ ແລະ ພົນທະຫານກໍຄື ນາຍ ແລະ ພົນຕໍາຫລວດ, ບັນດາວິ ລະຊົນແຫ່ງຊາດ, ນັກຮົບແຂ່ງຂັນ ດ້ວຍການເບິ່ງແຍງ ສຸຂະພາບ, ປຸກເຮືອນມິດຕະພາບ ໃຫ້ນັກຮົບເກົ່າຜູ້ ທຸກຍາກຈັດຕັ້ງກຸ່ມ ລ້ຽງສັດ, ສ້າງໂຄງການປູກຕົ້ນໄມ້ ອຸດສາຫະກຳຈຳນວນໜຶ່ງ ແລະ ສ້າງຕັ້ງກອງທຶນ ໃນຮູບການຕ່າງໆ ເພື່ອຊ່ວຍເຫລືອ ເຊິ່ງກັນ ແລະ ກັນ.
ວຽກງານຈຸດສຸມຕົ້ນຕໍໃນຕໍ່ໜ້າ ດັ່ງນີ້:
- ເພີ່ມທະວີການສຶກສາອົບຮົມ ການເມືອງ-ແນວຄິດ ຂອງຖັນແຖວນັກຮົບເກົ່າໃຫ້ມີ ຄວາມໜັກແໜ້ນກວ່າເກົ່າ, ເພີ່ມຄວາມເຊື່ອໝັ້ນຕໍ່ການນຳພາຂອງພັກ, ເຫັນໄດ້ ພັນທະໜ້າທີ່ ຂອງຕົນໃນໄລຍະໃໝ່, ປົກປັກຮັກສາ ແລະ ເສີມຂະ ຫຍາຍທາດແທ້ ມູນເຊື້ອປະຕິວັດ ອັນດີງາມ, ສາມັກຄີຊ່ວຍເຫລືອ ເຊິ່ງກັນ ແລະ ກັນ, ຕັ້ງໜ້າ ເຂົ້າໃນວຽກງານ ຄຸ້ມຄອງລັດ-ຄຸ້ມຄອງສັງຄົມ, ວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ພັດທະນາຮາກຖານ; ເອົາໃຈໃສ່ຍູ້ ຂະບວນການ ແຂ່ງຂັນ 3 ດີ 6 ຮັກສາຕິດພັນ ກັບຂະບວນການ ແຂ່ງຂັນຮັກຊາດ-ພັດທະນາ.
- ປັບປຸງການຈັດຕັ້ງ ແລະ ແບບແຜນວິທີເຄື່ອນໄຫວ ຂອງສະຫະພັນນັກຮົບເກົ່າ ແຫ່ງຊາດລາວແຕ່ລະຂັ້ນ ໃຫ້ໜັກແໜ້ນ, ມີປະສິດທິຜົນກາຍເປັນ ອົງການ ເຕົ້າໂຮມຄວາມ ສາມັກຄີ ແລະ ບ່ອນເຄື່ອນໄຫວ ຮ່ວມຊີວິດການ ເມືອງ ທີ່ມີຊີວິດຊີວາ ຂອງຖັນແຖວນັກຮົບເກົ່າ.
- ສູ້ຊົນເຮັດໃຫ້ພາຍໃນ ອົງການຈັດຕັ້ງສະຫະພັນ ນັກຮົບເກົ່າແຫ່ງຊາດລາວ ແຕ່ລະຂັ້ນມີຄວາມປອດໃສ, ມີຄວາມສາມັກຄີ ເປັນເອກະພາບ ແລະ ສະຫງົບປອດໄພ; ອອກແຮງສະກັດກັ້ນ ແລະ ຕ້ານໄດ້ບັນດາ ປະກົດການຫຍໍ້ທໍ້ ເພື່ອຮັກສາບົດບາດ ການນຳພາຂອງພັກ.
- ປຸກລະດົມຖັນແຖວ ນັກຮົບເກົ່າເສີມຂະຫຍາຍ ມູນເຊື້ອເພີ່ງຕົນເອງ, ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ. ປະ ກອບສ່ວນ ຈັດຕັ້ງປະຕິບັດແຜນ ພັດທະນາເສດຖະກິດ-ສັງຄົມ ຂອງລັດ, ແນວທາງແຜນນະ ໂຍ ບາຍ ຂອງພັກກ່ຽວກັບການ ຫລຸດຜ່ອນຄວາມທຸກຍາກ ແລະ ເຮັດໃຫ້ປະເທດຊາດ ຫລຸດພົ້ນ ອອກຈາກຄວາມດ້ອຍພັດທະນາ.
- ສ້າງໃຫ້ອົງການຈັດຕັ້ງ ສະຫະພັນນັກຮົບເກົ່າ ແຫ່ງຊາດລາວເປັນອົງການ ຕົວແທນແຫ່ງສິດຜົນປະໂຫຍດ ອັນຊອບທຳຂອງ ຖັນແຖວນັກຮົບເກົ່າລາວ ຕາມແນວ ທາງນະໂຍບາຍຂອງພັກ ແລະ ກົດໝາຍ ຂອງລັດຢ່າງແທ້ຈິງ.
- ປະຕິບັດແນວທາງການ ຕ່າງປະເທດໃຫ້ຖືກຕ້ອງ, ເສີມຂະຫຍາຍສາຍພົວພັນ ຮ່ວມມືກັບການຈັດຕັ້ງ ສະມາຄົມນັກຮົບເກົ່າ ຂອງບັນດາປະເທດ ເພື່ອນມິດໃກ້ຄຽງ, ພາກພື້ນ, ສາກົນ ເພື່ອຍາດແຍ່ງການ ສະໜັບສະໜູນດ້ານ ຕ່າງໆ ທີ່ເປັນຜົນດີໃຫ້ແກ່ ປະເທດຊາດ.
ເນື້ອໃນ: ຂປລ